ŠIAULIŲ RAJONO SAVIVALDYBĖS TARYBA

SPRENDIMAS

DĖL KURŠĖNŲ VAIKŲ GLOBOS NAMŲ PAVADINIMO PAKEITIMO IR KURŠĖNŲ ŠEIMOS NAMŲ NUOSTATŲ PATVIRTINIMO

2020 m. vasario 18 d. Nr. T-51

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu, 6 straipsniu, Lietuvos Respublikos vaiko teisių apsaugos pagrindų įstatymo 364 straipsnio 1 dalies 3 punktu, Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų planu, patvirtintu Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems tėvų globos vaikams 2014–2020 metų veiksmų plano patvirtinimo“, Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos ir vaiko budinčio globotojo vykdomos priežiūros organizavimo ir kokybės priežiūros tvarkos aprašo patvirtinimo“, 43 punktu, Šiaulių rajono savivaldybės taryba n u s p r e n d ž i a:

1. Pakeisti Kuršėnų vaikų globos namų pavadinimą – iš „Kuršėnų vaikų globos namai“ į „Kuršėnų šeimos namai“.

2. Patvirtinti Kuršėnų šeimos namų nuostatus (pridedama).

3. Įgalioti Feliksą Rudzinską, Kuršėnų šeimos namų direktorių, pasirašyti patvirtintus nuostatus ir teisės aktų nustatyta tvarka įregistruoti juos Juridinių asmenų registre.

4. Pripažinti netekusiu galios Šiaulių rajono savivaldybės tarybos 2018 m. gegužės 29 d. sprendimą Nr. T-155 „Dėl Kuršėnų vaikų globos namų nuostatų patvirtinimo“ nuo šio sprendimo 2 punkte nurodytų nuostatų įregistravimo Juridinių asmenų registre.

Šis sprendimas skelbiamas Teisės aktų registre ir gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Antanas Bezaras

PATVIRTINTA

Šiaulių rajono savivaldybės tarybos

2020 m. vasario 18 d. sprendimu Nr. T-51

KURŠĖNŲ ŠEIMOS NAMŲ NUOSTATAI

I skyrius

BENDROsios nuostatos

1.	Kuršėnų šeimos namų (toliau – Šeimos namai) nuostatai reglamentuoja Šeimos namų teisinę formą, savininką, savininko teises ir pareigas įgyvendinančią instituciją ir jos kompetenciją, buveinę, pagrindinę paskirtį, veiklos sritis, tikslus, funkcijas ir veiklos rūšis, teises ir pareigas, veiklos organizavimą ir valdymą, lėšų šaltinius, finansinės veiklos kontrolę ir veiklos priežiūrą, reorganizavimo ir likvidavimo tvarką.

2.	Šeimos namai yra viešasis juridinis asmuo, kuris turi antspaudą su įstaigos pavadinimu, atsiskaitomąją ir kitas sąskaitas Lietuvos Respublikoje įregistruotuose bankuose.

3.	Šeimos namų teisinė forma – Šiaulių rajono savivaldybės (toliau – Savivaldybė) biudžetinė įstaiga.

4.	Pavadinimas –Kuršėnų šeimos namai.

5.	Buveinė – Pramonės g. 2, LT-81122 Kuršėnai, Šiaulių rajonas.

6.	Šeimos namų savininkas – Savivaldybė, turinti juridinio asmens statusą, klasifikatoriaus kodas 111105174, adresas – Vilniaus g. 236, LT-76337 Šiauliai.

7.	Savivaldybė teises ir pareigas įgyvendina Savivaldybės taryba. Jos kompetencija:

7.1.	tvirtina biudžetinės įstaigos nuostatus, jų papildymus, pakeitimus;

7.2.	tvirtina įstaigos didžiausią leistiną pareigybių skaičių;

7.3.	tvirtina įstaigos veiklos sąmatą, pagal kurią organizuojamas įstaigos darbas;

7.4.	tvirtina įstaigos vadovo veiklos metinę ataskaitą;

7.5.	priima sprendimą dėl įstaigos buveinės pakeitimo;

7.6.	priima sprendimą dėl įstaigos reorganizavimo ir likvidavimo;

7.7.	skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

7.8.	esant galimybėms ir poreikiui, leidžia parduoti įstaigos teikiamas paslaugas kitoms savivaldybėms;

7.9.	sprendžia kitus Lietuvos Respublikos biudžetinių įstaigų įstatyme, kituose įstatymuose ir biudžetinės įstaigos nuostatuose jos kompetencijai, priskirtus klausimus.

8.	Šeimos namai – bendruomeninių kompleksinių paslaugų įstaiga, teikianti socialines paslaugas globėjams ir organizuojanti globėjų, budinčių globotojų ir įtėvių mokymą ir konsultavimą, teikianti socialines paslaugas krizinėje situacijoje atsidūrusiai šeimai su vaikais, neatskiriant vaiko nuo tėvų (vaiko laikinoji priežiūra), teikianti socialinę globą (rūpybą) vaikams, likusiems be tėvų globos.

9.	Šeimos namus sudaro šie struktūriniai padaliniai:

9.1. teritorinis padalinys – Bendruomeniniai vaikų globos namai;

9.2. struktūrinis padalinys – Globos centras;

9.3. struktūrinis padalinys – Krizių centras (vaiko laikinoji priežiūra);

9.4. struktūrinis padalinys – Stacionari trumpalaikė (ilgalaikė) globa (rūpyba) tėvų globos netekusiems vaikams.

10.	Šeimos namų veiklos rūšys pagal Ekonominės veiklos rūšių klasifikatorių:

10.1.	pagrindinės veiklos:

10.1.1.	kita stacionarinė globos veikla – 87.90;

10.1.2.	kita, nesusijusi su apgyvendinimu, socialinio darbo veikla – 88.9;

10.1.3.	vaikų dienos priežiūros veikla – 88.91;

10.1.4.	kita, niekur nepriskirta, nesusijusi su apgyvendinimu socialinio darbo veikla – 88.99;

10.1.5.	nesusijusi su apgyvendinimu socialinio darbo su pagyvenusiais ir neįgaliaisiais asmenimis veikla – 88.10;

10.1.6.	kita apgyvendinimo veikla – 55.90;

10.2.	kitos veiklos:

10.2.1.	švietimui būdingų paslaugų veikla – 85.60;

10.2.2.	kitų maitinimo paslaugų teikimas – 56.29;

10.2.3.	kita žmonių sveikatos priežiūros veikla – 86.90;

10.2.4.	viduriniojo medicinos personalo paslaugų teikimas ligoniams ne ligoninėse – 86.90.10;

10.2.5.	fizinės gerovės užtikrinimo veikla – 96.04;

10.2.6.	kitas, niekur nepriskirtas, švietimas – 85.59;

10.2.7.	kultūrinis švietimas 85.52;

10.2.8.	sportinis ir rekreacinis švietimas – 85.51;

10.2.9.	nuosavo arba nuomojamo nekilnojamojo turto nuoma ir eksploatavimas – 68.20;

10.2.10.	kita pramogų ir poilsio organizavimo veikla – 93.29;

10.2.11.	pastatų remontas, restauravimas ir rekonstravimas – 41.2020;

10.2.12.	kraštovaizdžio tvarkymas – 81.30;

10.2.13.	sausumos transportui būdingų paslaugų veikla – 52.21;

10.2.14.	kita, niekur nepriskirta, asmenų aptarnavimo veikla – 96.09;

10.2.15.	mišrusis žemės ūkis – 01.50.

11.	Šeimos namai savo veikloje vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos civiliniu kodeksu, Lietuvos Respublikos savivaldos įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos biudžetinių įstaigų įstatymu, Lietuvos Respublikos socialinių paslaugų įstatymu, Socialinių paslaugų katalogu, Lietuvos Respublikos biudžeto sandaros įstatymu ir kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro, Lietuvos Respublikos švietimo ir mokslo ministro įsakymais, Savivaldybės tarybos sprendimais, Savivaldybės mero potvarkiais, Savivaldybės administracijos direktoriaus įsakymais, kitais teisės aktais ir Šeimos namų nuostatais.

II skyrius

ŠEIMOS NAMŲ TIKSLAi ir funkcijos

12.	Šeimos namų veiklos tikslai:

12.1.	organizuoti globėjų, budinčių globotojų ir įtėvių paieškos, rengimo atrankos, konsultavimo bei pagalbos jiems teikimo paslaugas, apgyvendinti vaiką budinčių globotojų šeimoje, atitinkančioje geriausius likusio be tėvų globos vaiko interesus, vykdyti švietėjišką veiklą;

12.2.	teikti socialinę pagalbą į krizinę situaciją patekusioms šeimoms;

12.3.	teikti globos (rūpybos), ugdymo ir socialines paslaugas be tėvų globos likusiems vaikams;

12.4.	teikti laikinosios priežiūros socialines paslaugas vaikams.

13.	Šeimos namų funkcijos:

13.1.	globėjų, budinčių globotojų, įtėvių paieška, parengimas (mokymas), atranka;

13.2.	vaiko apgyvendinimas budinčio globotojo šeimoje, atitinkančioje geriausius likusio be tėvų globos vaiko interesus;

13.3.	dalyvavimas planuojant vaiko laikinąją globą (rūpybą) ir jos peržiūrose;

13.4.	reguliarus budinčio globotojo šeimos lankymas, susitikimai, konsultavimas visą paslaugos teikimo laikotarpį;

13.5.	psichosocialinės, konsultacinės ar kitos pagalbos teikimas vaikams, globojamiems (rūpinamiems) globėjų (rūpintojų), nesusijusių giminystės ryšiais, globėjų giminaičių, šeimynų bei globėjams (rūpintojams), nesusijusiems giminystės ryšiais, globėjams giminaičiams, šeimynų dalyviams, įtėviams (jų prašymu);

13.6.	socialinis darbas su vaiko biologine šeima, vaiko ir tėvų susitikimo organizavimas, lankymas;

13.7.	pagalba budinčiam globotojui, organizuojant švietimo, sveikatos, psichologines, socialines paslaugas;

13.8.	socialinės globos paslaugų teikimas nepilnametėms mamoms ar besilaukiančioms nepilnametėms;

13.9.	kompleksinių paslaugų šeimoms teikimas;

13.10.	atokvėpio paslaugos teikimas globotojams, globėjams, šeimynų dalyviams, taip pat asmenims, auginantiems (globojantiems) vaikus su negalia, dėl tam tikrų priežasčių (ligos, komandiruotės, atostogų, šeimos ar darbo įsipareigojimų ir kt.), laikinai negalintiems prižiūrėti asmens (asmenų);

13.11.	palydimosios globos paslaugų teikimas jaunuoliams, augusiems vaikų globos institucijoje;

13.12.	laikinosios priežiūros (apgyvendinimo) ir bendrųjų socialinių paslaugų teikimas krizę patyrusiems asmenims su vaikais;

13.13.	tinkamų sąlygų sudarymas globojamai (rūpinamai) nepilnametei besilaukiančiai merginai ir (ar) nepilnametei motinai gyventi kartu su vaiku ir dalyvauti jį auklėjant;

13.14.	bendradarbiavimas su tėvais ir kitais artimais giminaičiais, atkuriant ir palaikant tarpusavio ryšius, sudarančius prielaidą vaikui grįžti į tėvų šeimą;

13.15.	vaiko teisių ir teisėtų interesų apsaugos užtikrinimas;

13.16.	vaikui artimos šeimos aplinkai gyvenimo sąlygų sudarymas, atitinkančios jo amžių, sveikatą ir brandą;

13.17.	vaikui globos (rūpybos), ugdymo, teikiamų socialinių paslaugų kokybės užtikrinimas;

13.18.	socialinis darbas su vaiku ir jo tėvais, įgyvendinant vaiko laikinosios globos (rūpybos) planą;

13.19.	užtikrinimas, kad Šeimos namuose pagal įvertintus individualius vaiko poreikius būtų sudaromas ir įgyvendinamas individualus vaiko ugdymo ir socialinių paslaugų teikimo planas;

13.20.	vaiko individualumo pažinimas, gebėjimų plėtojimas, rūpinimasis jo dvasiniu ir fiziniu ugdymu, vaiko fizinės, psichinės bei socialinės brandos skatinimas ugdyti pilietiškumą, dorinius, šeiminius, darbo, socialinius, sveikos gyvensenos ir higienos įgūdžius, sudarymas sąlygų vaiko saviraiškai, pasirenkant jo poreikius ir pomėgius atitinkančias ugdymo įstaigas;

13.21. vaiko rengimas gyventi savarankiškai ir integruotis visuomenėje, kad jis:

13.21.1. jaustųsi visaverte ir atsakinga už savo poelgius asmenybe;

13.21.2. jaustųsi orus ir saugus dėl savo rasinės, kultūrinės, tautinės ar religinės tapatybės;

13.21.3. gebėtų rūpintis savimi ir artimaisiais kasdieniniame gyvenime;

13.21.4. gebėtų plėtoti savo socialinius tarpasmeninius santykius ir pasitikėjimą;

13.21.5. gerbtų kitų asmenų teises ir laisves, darbą ir turtą;

13.21.6. įgytų bendrąjį išsilavinimą ir (ar) profesinį pasirengimą;

13.21.7. įgytų savitarnos, asmeninės higienos, pasirengimo šeimai įgūdžius;

13.22. bendradarbiavimas su:

13.22.1. valstybės ir savivaldybių institucijomis bei įstaigomis, nevyriausybinėmis organizacijomis, sprendžiant socialinio darbo su vaiko tėvų šeima organizavimo, globėjų (rūpintojų) paieškos ir įvaikinimo klausimus;

13.22.2. vaiko tėvais bei kitais jo artimaisiais giminaičiais, siekiant atkurti ar palaikyti tarpusavio ryšius, sudarančius prielaidas vaikui grįžti į tėvų šeimą.

III skyrius

ŠEIMos NAMŲ teisės

14.	Šeimos namai, įgyvendindami jiems pavestas funkcijas, turi teisę:

14.1.	gauti iš valstybės ir savivaldybių institucijų bei įstaigų informaciją, išvadas, pasiūlymus ir kitokią medžiagą, kurios reikia sprendžiant Šeimos namų kompetencijai priskirtus klausimus;

14.2.	teikti atitinkamoms valstybės ir savivaldybių institucijoms bei įstaigoms pasiūlymus dėl vaiko teisių apsaugos, vaikų globos (rūpybos), įvaikinimo ir socialinių bei ugdymo paslaugų teikimo;

14.3.	pasitelkti savo darbui reikalingus specialistus ir ekspertus įstaigos veiklos klausimais pagal sutartis;

14.4.	pagal kompetenciją teisės aktų nustatyta tvarka sudaryti sutartis;

14.5.	naudotis kitomis įstatymų ir kitų teisės aktų nustatytomis teisėmis.

IV skyrius

VADOVO KOMPETENCIJA, SKYRIMO IR ATLEIDIMO TVARKA

15.	Šeimos namų direktorius yra vienasmenis valdymo organas, kuris į pareigas skiriamas konkurso būdu, teisės aktų nustatyta tvarka ir atleidžiamas iš pareigų Lietuvos Respublikos darbo kodekso nustatyta tvarka.

16.	Šeimos namų direktoriaus kompetencija:

16.1. vadovauja įstaigai ir atsako už jos veiklą;

16.2. telkia kolektyvą Šeimos namų tikslams ir uždaviniams įgyvendinti, kūrybinei veiklai ir profesiniam tobulėjimui;

16.3 užtikrina Šeimos namuose gyvenančių vaikų teisių bei teisėtų interesų apsaugą, efektyvų materialinių, finansinių bei žmogiškųjų išteklių panaudojimą, atsako už visą atstovauja Šeimos namams valstybės ir savivaldybių institucijose ir įstaigose;

16.4. leidžia įsakymus jo kompetencijai priskirtais klausimais;

16.5 įstatymų nustatyta tvarka priima į darbą ir atleidžia iš darbo darbuotojus, rūpinasi jų profesiniu tobulėjimu, skatina juos ir skiria jiems drausmines nuobaudas;

16.6. tvirtina Šeimos namų darbo tvarkos taisykles, Padalinių veiklų organizavimo tvarkas, saugos darbe instrukcijas, darbo laiko apskaitos žiniaraščius, darbuotojų pareigybių aprašymus;

16.7. tvirtina individualius vaikų ugdymo ir socialinių paslaugų planus;

16.8. sudaro patariamąją direktoriaus instituciją, t. y. Šeimos namų tarybą, kurios

sudaro sąlygas veikti kitoms taryboms, darbuotojų, rėmėjų komitetams;

16.9. užtikrina Šeimos namuose gyvenančių vaikų teisių bei teisėtų interesų apsaugą, efektyvų materialinių, finansinių bei žmogiškųjų išteklių panaudojimą;

16.10. užtikrina Šeimos namų darbuotojų bendradarbiavimą su vaikų tėvais, artimaisiais giminaičiais, asmenimis, laikinai paimančiais vaiką į savo šeimą, savivaldybių Socialinės paramos skyriais, Valstybės Vaiko teisių apsaugos ir įvaikinimo tarnyba prie Socialinės apsaugos ir darbo ministerijos, užimtumo tarnybomis, profesinio orientavimo ir mokymo įstaigomis, valstybinėmis ir nevyriausybinėmis organizacijomis, susijusiomis su vaiko teisių apsauga, Šeimos namų rėmėjais, visuomene;

16.11.	teikia informaciją visuomenei apie Šeimos namų veiklą ir teikiamas paslaugas;

16.12.	rūpinasi Šeimos namų tarptautiniais ryšiais;

16.13.	kasmet savininkui pateikia ataskaitą apie Šeimos namų veiklą, vykdomas programas;

16.14.	užtikrina racionalų ir taupų lėšų ir turto naudojimą;

16.15.	vykdo kitas įstatymų ir teisės aktų jam pavestas funkcijas;

16.16. priima direktoriaus pavaduotoją (-us) į pareigas ir iš jų atleidžia Lietuvos Respublikos įstatymu nustatyta tvarka.

17.	Direktoriui nesant laikinai darbe (ligos, atostogų, komandiruotės ir kitais atvejais), jo funkcijas vykdo kitas Šeimos namų darbuotojas, kurio pareigybės aprašyme numatytas direktoriaus pavadavimas.

V SKYRIUS

ŠEIMOS NAMŲ TARYBOS SUDARYMO TVARKA IR KOMPETENCIJA, SPRENDIMŲ PRIĖMIMO TVARKA

18. Šeimos namų taryba (toliau – Taryba) – patariamoji direktoriaus institucija, kurios tikslas – teikti pasiūlymus direktoriui dėl Šeimos namų nuostatų, vidaus tvarkos taisyklių, ūkinės – finansinės įstaigos veiklos, socialinių paslaugų teikimo, vaikų integracijos į visuomenę problemų sprendimo.

19. Tarybą sudaro 7 nariai, kurie yra renkami visuotiniame darbuotojų susirinkime iš įstaigos personalo narių, socialinių pedagogų, socialinių darbuotojų, globotojų, vaikų tarybos deleguotų, nuomonę sugebančių reikšti vaikų, vietos bendruomenės atstovų.

20. Taryba renkama trims metams.

21. Taryba renkasi ne rečiau, kaip du kartus per metus.

22. Tarybos nutarimai laikomi teisėtais, jeigu posėdyje dalyvauja ne mažiau kaip penki Tarybos nariai, o balsavimo metu už juos balsuoja ne mažiau kaip keturi Tarybos nariai.

23. Direktorius tvirtina Tarybos priimtus nutarimus, kurie yra privalomi visai Šeimos namų bendruomenei.

VI SKYRIUS

ŠEIMOS NAMŲ FINANSAVIMAS

24. Šeimos namai turtą valdo, naudoja ir juo disponuoja Lietuvos Respublikos įstatymų ir kitų teisės aktų nustatyta tvarka.

25. Šeimos namų finansavimo šaltiniai yra:

24.1. Lietuvos Respublikos valstybės biudžeto lėšos;

25.2. savivaldybės biudžeto lėšos;

25.3. kitos teisėtai įgytos lėšos.

26. Šeimos namai, gerindami vaikų buitines ir materialines gyvenimo sąlygas bei kitaip atstovaudami vaiko interesams, gali:

26.1. dalyvauti programose ir teikti projektus tikslinei paramai gauti jiems įgyvendinti;

26.2. gauti iš kitų Lietuvos ir užsienio valstybių fizinių arba juridinių asmenų paramą.

VII skyrius

ŠEIMOs NAMŲ likvidavimas, reorganizavimas ir pertvarkymas

27. Šeimos namai reorganizuojami, likviduojami ir pertvarkomi Savivaldybės tarybos sprendimu Lietuvos Respublikos įstatymų nustatyta tvarka.

28. Šeimos namų nuostatai keičiami Savivaldybės arba įstaigos direktoriaus iniciatyva. Pakeisti Šeimos namų nuostatai tvirtinami Savivaldybės tarybos sprendimu Lietuvos Respublikos biudžetinių įstaigų įstatymo nustatyta tvarka.

29. Pakeisti Šeimos namų nuostatai įsigalioja nuo jų įregistravimo Juridinių asmenų registre dienos. Pakeisti nuostatai kartu su teisės aktų nustatytais dokumentais turi būti pateikti Juridinių asmenų registrui teisės aktų nustatyta tvarka.

VIII SKYRIUS

BAIGIAMOSIOS NUOSTATOS

30. Klausimai, neaptarti Šeimos namų nuostatuose, sprendžiami vadovaujantis Lietuvos Respublikos Vyriausybės nutarimais ir kitais teisės aktais.

31.	Pasikeitus teisės aktams, reglamentuojantiems Šeimos namų nuostatuose išdėstytus klausimus, ar jei teisės aktai atitinkamus klausimus reglamentuoja kitaip nei Šeimos namų nuostatai, taikomos tų teisės aktų nuostatos.

32. Šeimos namų viešieji pranešimai skelbiami Šeimos namų interneto svetainėje www.kursenunamai.lm.lt.

__________________________